**ОПИС И СПЕЦИФИКАЦИЈА, УСЛОВИ ИСПОРУКЕ И ИЗВРШЕЊА**

**Партија 2 -.Дводневна екскурзија за ученике од 5. до 8.разреда**

**ЦИЉ ЕКСКУРЗИЈЕ:**

Непосредно упознавање појава и односа у природној и друштвеној средини, упознавање културног, историјског и духовног наслеђа и привредних достигнућа. Циљ екскурзије је усаглашен са одредбама Правилника о организацији и остваривању наставе у природи и екскурзије у основној школи („Службени гласник РС“ бр. 30/2019).

**ЗАДАЦИ ЕКСКУРЗИЈЕ:**

Развијање интересовања за природу и изграђивање еколошких навика; упознавање начина живота и рада људи појединих крајева; развијање позитивног односа према националним, културним и естетским вредностима, спортским потребама и навикама, позитивним социјалним односима, као и схватање значаја здравља и здравих стилова живота; подстицање испољавања позитивних емоционалних доживљаја.

**САДРЖАЈ ЕКСКУРЗИЈЕ:**

Остварује се на основу наставног плана и програма образовно - васпитног рада и школског програма, по партијама (понуђач уз понуду подноси само за партију/е у којој/има учествује):

|  |  |
| --- | --- |
| **Партија 2: дводневна екскурзија за ученике од петог до осмог разреда** | |
| Дестинација | Стопања – Ваљево – Бранковина – Тршић – манастир Троноша - Стопања |
| **Програм путовања** | Први дан - Ваљево ( обилазак Градског музеја, обилазак Муселимовог конака, обилазак Тешња), Бранковина (обилазак старе школе, цркве Светих арханђела и спомен – комплекса Десанке Максимовић), смештај и ноћење у Ваљеву (вечера и доручак).  Други дан - Тршић (обилазак родне куће Вука Караџића и музејско – едукативног комплекса у Тршићу), ручак у ресторану у Тршићу и посета манастиру Троноша. |
| **Трајање** | два дана |
| **Време реализације** | Могући термини реализације: од 27.04.2026. до 30.04. 2026.године |
| **Превоз** | Превоз удобним, туристичким аутобусима, (клима, видео и аудио опрема) који поседују документацију о техничкој исправности, у складу са прописима о ванлинијском н аутобуском саобраћају и организацији и реализацији путовања ученика основних школа |
| **Аранжман обухвата** | - превоз; - улазнице за посете за које се улазнице наплаћују; - услуга лиценцираног туристичког водича (1 водич за сваки аутобус);  - обезбеђен лекар пратилац - осигурање свих путника;  - смештај у хотелу са најмање 3**\* у** Ваљеву  **-** 1 пун пансион  - накнаду за бригу о ученицима за наставнике и стручног вођу пута; |
| **Број ученика** | Оквирно 99 (тачан број ће се знати по добијању писмене сагласности родитеља) |
| Број одељенских старешина + стручни водђа пута | 5 одељенских старешина + 1 вођа пута |
| **Број гратиса** | - наставник – одељенски старешина;- стручни вођа пута;  - један гратис на 20 плативих ученика |

**Превоз ученика:**

Висококонфорним, високоподним туристичким аутобусом (клима), на релацији по програму који испуњава одредбе **Закона о превозу у друмском саобраћају** ("Сл. гласник РС", бр. 46/95, 66/2001, 61/2005, 91/2005, 62/2006, 31/2011 и 68/2015 - др. закони) и **Закона о безбедности саобраћаја на путевима** Сл. гласник РС”, бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон 87/2018, 23/2019, 128/2020, 76/2023);

Потребно је да наведени типови аутобуса имају довољно седећих места по спецификацији ученика (уговореном броју), односно да сваки ученик мора имати своје (појединачно) место.

**УСЛОВИ ПУТОВАЊА - превозник:**

- Забрањена је ноћна вожња (22:00 – 05:00 часова).

- **Понуђач** се обавезује да обезбеди аутобусе високе туристичке класе, са климом, видео и аудио опремом и бројем седишта који одговара броју пријављених учесника путовања, потпуно технички исправне.

У случају неисправности аутобуса у току путовања, које се не могу отклонити у разумном року, а да се не ремети План и програм путовања, понуђач је дужан да обезбедити замену аутобуса истих карактеристика и класе и да сноси настале трошкове исхране и друге трошкове који проистекну због насталих проблема.

**НАЧИН И УСЛОВИ ПЛАЋАЊА**:

Оквирни број ученика за ову партију који се може пријавити је 99. Оквирни споразум ће бити закључен на вредност од 1.706.266,67 динара без пдв-а, што одговара процењеној вредности ове партије. Износ који се добије када се јединична цена без ПДВ-а помножи са наведеним бројем ученика, ће служити само као начин да се примени критеријум, односно рангирају пристигле понуде.

Појединачни уговори о јавној набавци из оквирног споразума ће бити закључивани по броју пријављених ученика, поштујући факултативност предмета набавке и право на избор сваког од њих, односно њихових родитеља. Уколико се број ученика смањи или повећа у односу на уговорени број закључиваће се анекс уговора о јавној набавци.

У случају да се број ученика, из оправданих разлога смањи, организатор се обавезује да изврши повраћај (авансно) плаћеног износа (целог) или да једну од фактура умањи за тај износ, односно усклади је са анексираним појединачним уговором о јавној набавци.

Стране потписнице су сагласне да ће се плаћање по овом оквирном споразуму извршити након закљученог појединачног уговора о јавној набавци и испостављања фактуре/а за авансно плаћање најкасније 10 (десет) дана пре поласка на екскурзију, и то у вредности највише до 50% вредности. Фактура/е која ће садржати преостали износ (урачунавајући и евентуално поравнање имајући у виду евентуални анекс уговора), односно највише до преосталих 50% вредности (уколико плаћање прве фактуре/а буде у износу од 50% вредности појединачног уговора о јавној набавци и/или не буде анексирања истих)

Наручилац не издаје финансијске гаранције плаћања.

Плаћање фактуре/а (након повратка) ће се извршити у року до 45 дана од дана пријема фактуре у складу са Законом о роковима измирења новчаних обавеза у комерцијалним трансакцијама (*"Сл. гласник РС", бр. 119/2012 и 68/2015*)

Приликом издавања фактуре биће урачунати и гратиси као по захтеву из техничке спецификације као устаљен начин пословања у предметним услугама

**Висину накнаде за целодневну бригу о ученицима одредио је Савет родитеља и она износи 1.234,57 динара у бруто износу по дану екскурзије по учeнику за једног одељењског старешину и 154,32 динара у бруто износу по дану екскурзије по ученику за стручног вођу путовања. Накнаду за целодневну бригу о ученицима агенција мора исплатити одељењским старешинама и стручном вођи путовања на текући рачун у року од 10 дана након реализације путовања.**

**Напомена:** Након исплате надокнаде за целодневну бригу о ученициима одељењском старешини и стручном вођи пута, доставити потврду наручиоцу (школи) о плаћеним порезима и доприносима.

**СРЕДСТВА ОБЕЗБЕЂЕЊА - ОКВИРНИ СПОРАЗУМ**

Извршилац се обавезује да у року од осам дана од дана закључења оквирног споразума, преда Наручиоцу бланко сопствену меницу, као **обезбеђење** **за испуњење уговорних обавеза**, која мора бити евидентирана у Регистру меница и овлашћења Народне банке Србије и за које Извршилац мора доставити потврду о регистрацији менице односно листинг са сајта НБС.

Меница мора бити оверена печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности оквирног споразума без ПДВ. Уз менице мора бити достављена копија картона депонованих потписа који је издат од пословне банке коју Извршилац наводи у меничном овлашћењу – писму.

Рок важења меница је 13 месеци од обостраног потписивања оквирног споразума.

Наручилац ће уновчити дату меницу уколико:

* извршилац не буде извршавао своје обавезе у роковима и на начин предвиђен оквирним споразумом,
* не закључи појединачни уговор у складу са овим оквирним споразумом или
* не достави средство обезбеђења уз појединачни уговор који Наручилац и Извршилац закључе по основу оквирног споразума.

**СРЕДСТВА ОБЕЗБЕЂЕЊА - ПОЈЕДИНАЧНИ УГОВОРИ**

Извршилац се обавезује да у тренутку закључења уговора, преда Наручиоцу једну бланко сопствену меницу, **за повраћај авансног плаћања**, која мора бити евидентирана у Регистру меница и овлашћења Народне банке Србије и за које Извршилац мора доставити потврду о регистрацији менице односно листинг са сајта НБС.

Менице морају бити оверене печатом и потписана од стране лица овлашћеног за потписивање,а уз исте мора бити достављено попуњено и оверено менично овлашћење, са клаузулама: безусловна и платива на први позив.

Меница за повраћај авансног плаћања издаје се у висини од 50% од укупне вредности уговора са ПДВ, са роком важности који је 10 дана дужи од дана коначног извршења посла. Ако се за време трајања уговора промене рокови за извршење уговорне обавезе, важност менице за повраћај аванса мора да се продужи.

Наручилац ће уновчити меницу за повраћај авансног плаћања у случају да Извршилац:

* не буде извршавао своје уговорне обавезе у роковима и на начин предвиђен уговором.

Наручилац авансира до 50% уговореног новчаног износа на рачун Извршиоца до десет дана пре уговореног рока за реалицију.

Преостали износ средстава до 50% се преноси Извршиоцу у року до 45 дана од дана извршења услуге, а према Извештају комисије за примопредају услуге и утврђеног процента смањења цене према структури цене.

Извршилац се обавезује да у року од осам дана од дана закључења појединачног уговора на основу оквирног споразума, преда Наручиоцу једну бланко сопствену меницу као **обезбеђење за испуњење уговорних обавеза**, која мора бити евидентирана у Регистру меница и овлашћења Народне банке Србије и за које Извршилац мора доставити потврду о регистрацији менице односно листинг са сајта НБС.

Менице морају бити оверене печатом и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности појединачног уговора о јавној набавци без ПДВ. Уз менице мора бити достављена копија картона депонованих потписа који је издат од пословне банке коју Извршилац наводи у меничном овлашћењу – писму. Рок важења меница је 30 дана дужи од трајања појединачног уговора о јавној набавци.

Наручилац ће уновчити дате менице уколико:

* ивршилац не буде извршавао своје обавезе у роковима и на начин предвиђен предметним појединачним уговором о јавној набавци.

**ТЕРМИН РЕАЛИЗАЦИЈЕ ЕКСКУРЗИЈЕ**:

Екскурзија мора бити реализована у термину који је наведен у конкурсној документацији ( у делу: Опис и спецификација, услови испоруке и извршења. )

Понуђач је дужан да **У ОБРАСЦУ СТРУКТУРЕ ЦЕНА**, прецизно упише планирани датум реализације ексурзије, односно да наведе :**дан, месец и годину термина** за реализацију екскурзија у складу са захтевима конкурсне документације.

**Понуде које садрже оквирне рокове (на пр. ''у договору са школом'' и сл.) или уколико дан, месец и година термина за реализацију екскурзије нису презизно уписани, биће одбијене као неприхватљиве.**

**ВАЖНОСТ ПОНУДЕ**:

Рок важења понуде не може бити краћи од 90 дана од дана отварања понуда.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде нe може мењати понуду.

**ГРАТИСИ:** Понуђач је дужан да обезбеди гратис аранжман за наставнике/одељењске старешине, стручног вођу пута екскурзије, гратис за ученике – 1/20 (1 гратис ученик на 20 плативих ученика).

**УСЛОВИ ЗА РЕАЛИЗАЦИЈУ ЕКСКУРЗИЈЕ:**

Екскурзија може бити реализована ако се прибави претходна писмена сагласност родитеља,по правилу за најмање 60% ученика истог разреда.

Изузетно екскурзија може да се организује за ученике одељења у којем писмену сагласност да најмање 60% родитеља ученика.

Школа нема обавезу према изабраном понуђачу уколикосе за екскурзију не изјасни потребан број ученика, односно Наручилац задржава право да обустави поступак јавне набавке и не закључи уговор ни са једним од понуђача у вези предмета ове јавне набавке, уколико нису испуњени услови за извођење екскурзије из члана 8. Правилника о организацији и остваривању наставе у природи и екскурзије у основној школи („Сл. гласник РС” бр. 30/2019).

**ОПШТИ УСЛОВИ ПУТОВАЊА:** Понуђач је дужан да уз понуду достави и „опште услове путовања“ агенције, потписане од стране одговорног лица и оверене печатом.**У случају да понуђач уз понуду не достави потписане и оверене „опште услове путовања“,понуда ће бити одбијена као неприхватљива.**

**ОСТАЛЕ ОБАВЕЗЕ ПУНУЂАЧА:**

* Понуђач је дужан да провери радно време локалитета који се обилазе по програму путовања.
* Записник о извршеном техничком прегледу аутобуса, не старији од месец дана;
* Тахографске улошке или исписе дигиталног тахографа за претходна два дана – за возаче који су ангажовани за превоз ученика.
* Обезбеди потребне услове за удобан и безбедан превоз ученика у односу на ангажовани број аутобуса и расположиви број седишта, као и да се превоз не обавља ноћу, у времену од 22:00 до 05:00 часова.Орган унутрашњих послова изврши контролу документације и техничке исправности возила одређених за превоз непосредно пре отпочињања путовања. Уколико надлежни орган унутрашњих послова утврди неисправност документације или техничку неисправност возила, или било који други разлог у погледу психофизичке неспособности или недовољног одмора возача, директор или стручни вођа пута обуставиће путовање до отклањања уочених недостатака, а настале трошкове сноси понуђач.
* Понуђач у цену аранжмана урачунава накнаду за целодневну бригу о деци за одељењскe стрешинe и за стручног вођу пута, кога одређује директор школе. Изабрани понуђач је у обавези да, најкасније 3 дана пре поласка на екскурзију, закључи уговор са сваким одељењским старешином, односно стручним вођом путовања, ради обављања посла целодневне бриге о ученицима током екскурзије и исплати им накнаду за тај посао, као и да фотокопије уговора достави Наручиоцу. Висину накнаде за целодневну бригу о ученицима одредио је Савет родитеља и она износи 1.234,57 динара у бруто износу по дану екскурзије по учeнику за једног одељењског старешину и 154,32 динара у бруто износу по дану екскурзије по ученику за стручног вођу путовања. Накнаду за целодневну бригу о ученицима агенција мора исплатити одељењским старешинама и стручном вођи путовања на текући рачун **у року од 10 дана након реализације путовања.**

ДРУГИ ДОКУМЕНТИ КОЈИ СЕ ЗАХТЕВАЈУ У ПОНУДИ:

Понуђач је дужан да уз понуду достави и **програм путовања** у складу са захтевима из техничке спецификације наручиоца, **„опште услове путовања“** агенције као и предрезервацију за партије где је предвиђен смештај.